พ.ศ. 2153

**พุทธศักราช 2153** ใกล้เคียงกับ
* เมษายน ค.ศ. 1610 - มีนาคม ค.ศ. 1611
* มหาศักราช 1532

บางคนเสนอแนะว่า ค.ศ. 1610 เป็นจุดเริ่มต้นของแอนโทรโปซีน หรือ 'ยุคของมนุษย์' นับเป็นการเปลี่ยนแปลงพื้นฐานในความสัมพันธ์ระหว่างมนุษย์กับระบบโลก แต่ช่วงเวลาเริ่มต้นที่เก่ากว่า (ประมาณ ค.ศ. 1000) ได้รับการยอมรับอย่างกว้างขวางมากกว่า โดยอิงจากบันทึกมลพิษที่มีความละเอียดสูง ซึ่งแสดงให้เห็นถึงผลกระทบมหาศาลของกิจกรรมของมนุษย์ต่อชั้นบรรยากาศ

## ผู้นำ

* พระมหากษัตริย์ไทย(อาณาจักรอยุธยา):สมเด็จพระเอกาทศรถ(พ.ศ. 2148-พ.ศ. 2153)
* สมเด็จพระศรีเสาวภาคย์(พ.ศ. 2153-พ.ศ. 2154)

## เหตุการณ์

### มกราคม&ndash;มีนาคม
* 7 มกราคม &ndash; กาลิเลโอ กาลิเลอีสังเกตเห็นดวงจันทร์ของกาลิเลโอ 4 ดวงของดาวพฤหัสบดีครั้งแรก คือ แกนิมีด, คัลลิสโต, ยูโรปา และ ไอโอ แต่สองดวงหลังไม่สามารถมองเห็นได้ชัดจนกระทั่งวันต่อมา
* 13 มีนาคม &ndash; *[[ซีเดเรอุสนุงกีอุส]]* ศาสตรนิพนธ์เกี่ยวกับดาราศาสตร์ของกาลิเลโอ กาลิเลอี เป็นบันทึกทางวิทยาศาสตร์ฉบับพิมพ์ครั้งแรกเกี่ยวกับการสังเกตการณ์ผ่านกล้องโทรทรรศน์ ได้รับการตีพิมพ์เป็นครั้งแรก
* 22 มีนาคม (12 มีนาคมตามแบบเก่า) &ndash; มีไฮล์ สโกปิน-ชูยิสกี พระราชนัดดาในซาร์วาซิลี ปลดปล่อยมอสโกจากกบฏ

### เมษายนม&ndash;มิถุนายน
* 20 เมษายน &ndash; *[[Macbeth|The Tragedie of Macbeth]]* บทละครของวิลเลียม เชคสเปียร์ ทำการแสดงครั้งแรกที่โรงละครโกลบในลอนดอน
* 14 พฤษภาคม &ndash; พระเจ้าอ็องรีที่ 4 แห่งฝรั่งเศสถูกลอบปลงพระชนม์ที่ปารีสโดยฟร็องซัว ราวายัก นักเคลื่อนไหวชาวฝรั่งเศสนิกายคาทอลิกที่ไม่พอใจกับการตัดสินพระทัยของกษัตริย์โปรเตสแตนต์ที่สั่งทำสงครามกับเนเธอร์แลนด์ของสเปนซึ่งนับถือนิกายคาทอลิก ราวายักวิ่งขึ้นไปบนรถม้าและแทงพระเจ้าอ็องรีที่หน้าอก ส่งผลให้พระราชโอรสพระชนมพรรษา 8 พรรษาของพระเจ้าอ็องรีขึ้นครองราชย์เป็นพระเจ้าหลุยส์ที่ 13 แห่งฝรั่งเศส โดยมีมารีอา เด เมดีชี พระมเหสี ปกครองฝรั่งเศสในฐานะผู้สำเร็จราชการแทนพระองค์
* 27 พฤษภาคม &ndash; ฟร็องซัว ราวายัก ผู้ปลงพระชนม์พระมหากษัตริย์ ถูกตัดสินประหารชีวิตด้วยการใช้ม้าแยกร่างออกจากกันที่ Place de Grève ปารีส

### กรกฎาคม&ndash;กันยายน
* 4 กรกฎาคม &ndash; (24 มิถุนายนตามแบบเก่า); สงครามโปแลนด์–รัสเซีย &ndash; ยุทธการที่คลูชิโน: กองทัพเครือจักรภพโปแลนด์–ลิทัวเนียซึ่งมีจำนวนน้อยกว่า สามารถเอาชนะกองทัพผสมของรัสเซียและสวีเดนได้ และกองทัพโปแลนด์เดินทางไปยึดครองมอสโก
* 9 กรกฎาคม &ndash; เลดีอาร์เบลลา สจวต ผู้อ้างสิทธิ์ราชบัลลังก์อังกฤษ ถูกจำคุกฐานสมรสอย่างลับ ๆ กับวิลเลียม ซีมอร์ ดยุกที่ 2 แห่งซัมเมอร์เซต ผู้อ้างสิทธิ์อีกคน โดยไม่ได้รับพระบรมราชานุญาตในวันที่ 22 มิถุนายน
* 27 กรกฎาคม (17 กรกฎาคมตามแบบเก่า) &ndash; วาซีลีที่ 4 แห่งรัสเซีย ผู้ประกาศตนเองเป็นซาร์แห่งรัสเซียในวันที่ 19 พฤษภาคม ค.ศ. 1606 ถูกถอดถอน เนื่องจากโบยาร์ทั้งเจ็ดถอดถอนพระองค์จากตำแหน่ง เพื่อเลือกผู้นำคนใหม่
* 2 สิงหาคม &ndash; เฮนรี ฮัดสันล่องเรือไปยังบริเวณที่ปัจจุบันคืออ่าวฮัดสัน คิดว่าตนผ่านเส้นทางเดินเรือตะวันตกเฉียงเหนือและไปถึงมหาสมุทรแปซิฟิก
* 4 กันยายน &ndash; อาณาจักรตองอู (ปัจจุบันคือประเทศพม่า) ถูกยึดคืนโดยพระเจ้าอะเนาะเพะลูน เนื่องผู้นำกบฏนะฉิ่นเหน่าง์คืนเมืองตองอู
* 6 กันยายน &ndash; (27 สิงหาคมตามแบบเก่า); โบยาร์ทั้งเจ็ด กลุ่มขุนนางรัสเซียเจ็ดคนที่แสดงหาความมั่นคงในประเทศที่มีปัญหา ลงมติให้พระเจ้าววาดึสวัฟที่ 4 วาซาเป็นซาร์วลาดิสลัฟแห่งรัสเซีย และเชิญเครือจักรภพโปแลนด์–ลิทัวเนียเข้ายึดครองเมือง
* 19 กันยายน &ndash; ฟรีดริชที่ 5 ผู้คัดเลือกแห่งพาลาทิเนต ผู้มีพระชนมายุ 14 พรรษา กลายเป็นเจ้านครรัฐผู้คัดเลือกองค์ใหม่แห่งรัฐผู้คัดเลือกฟัลทซ์ สองวันหลังพระบิดาฟรีดริชที่ 4 ผู้คัดเลือกแห่งพาลาทิเนต สิ้นพระชนม์
* 21 กันยายน (11 กันยายนตามแบบเก่า) &ndash; กองทัพเครือจักรภพโปแลนด์–ลิทัวเนียเข้ายึดมอสโกและเริ่มยึดครองเครมลินเป็นเวลาสองปี

### ตุลาคม&ndash;ธันวาคม
* 17 ตุลาคม &ndash; พิธีราชาภิเษกพระเจ้าหลุยส์ที่ 13 แห่งฝรั่งเศส
* 18 ธันวาคม &ndash; (8 ธันวาคมตามแบบเก่า) ทอมัส แฮร์เรียต นักดาราศาสตร์ชาวอังกฤษ กลายเป็นบุคคลแรกของโลกที่สังเกตจุดมืดดวงอาทิตย์ผ่านกล้องโทรทัศน์
* 21 ธันวาคม &ndash; (11 ธันวาคมตามแบบเก่า) ดมีตรีเทียมที่ 2 ถูกลอบปลงพระชนม์โดยเจ้าชายตาตาร์กาซิม ปิออตร์ อาร์สลาโนวิช อูรูซอฟ หลังทั้งดมีตรีและอูรูซอฟดื่มเสร็จ อูรูซอฟยิงใส่ซาร์ดมีตรีแล้วตัดพระเศียรเสีย

### ไม่ทราบวันที่
* หนูเอ่อร์ฮาชื่อ หัวหน้าเผ่าแมนจู ตัดความสัมพันธ์กับราชวงศ์หมิงของจีน ซึ่งในขณะนั้นอยู่ภายใต้การปกครองของจักรพรรดิว่านลี่ผู้เย็นชาและละเลยมากขึ้นเรื่อย ๆ ราชวงศ์หนูเอ่อร์ฮาชื่อต่อมาได้ขึ้นเป็นจักรพรรดิแห่งราชวงศ์ชิง ซึ่งโค่นล้มราชวงศ์ชุ่นที่ปกครองได้ไม่นานใน ค.ศ. 1644 และโค่นล้มส่วนที่เหลือของราชบัลลังก์หมิงใน ค.ศ. 1662
* แซนตาเฟ เมืองหลักของรัฐนิวเม็กซิโก ก่อตั้งเป็นเมืองหลวงของนูเอโบเม็กซิโก

## วันเกิด
*6 กุมภาพันธ์ - จักรพรรดิฉงเจิน

## วันถึงแก่กรรม

## อ้างอิง